《题左溪齐云阁》
宋代·于房

篮舆游古寺，危阁倚天外。
山川混一色，云霞忽万态。
啼鸟声交呼，牧竖歌相对。
凭栏增气味，披襟绝埃壒。
飞泉出阴窅，清风来相背。
文酒欢宾朋，乐哉时祶带。

作者简介：婺州浦江人。于皓子。仁宗嘉祐四年进士。为文有父风，而精简过之，远近学人皆从其学。累官至尚书屯田员外郎、通判应天府南京留守司。